《禁林宴会之什》
宋代·王著

文明天子重词臣，圣制褒扬日月新。
宸翰特颁仙署额，皇风先发玉堂春。
虯龙逸势诚难太，鸾鹤回翔信得真。
齐武任夸非入妙，汉章虽巧未通神。
匪唯衒耀鳌宫客，兼是辉华凤阁人。
幸接英儒同赞咏，辄书狂斐继清尘。

作者简介：（928—969）宋单州单父人，字成象。后汉乾祐中进士。仕周，官至金部郎中、知制诰。宋初加中书舍人，知贡举。直宿禁中，以酒过黜为比部员外郎。累迁翰林学士，加兵部郎中，再知贡举。善与人交，好延誉后进，为士大夫所称。